Pia Olsen Dyhr

Pia Olsen Dyhr (født 1971) er en dansk politiker (SF). Hun var handels- og investeringsminister i Utenriksministeriet 2011–2013 og transportminister 2013–2014 i Helle Thorning-Schmidts første regjering. Etter at Socialistisk Folkeparti gikk ut av regjeringen, overtok Pia Olsen Dyhr som formann i partiet i februar 2014.

Hun har vært innvalgt i Folketinget fra Nordsjællands storkrets 2007–2015 og fra Københavns storkrets siden 2015. Hun møtte også som vararepresentant i Folketinget fra Frederiksborg amtskrets i en periode i 2006. Mellom januar og april 2012 var hun fungerende helseminister under Astrid Krags permisjon. Olsen Dyhr var formann i Socialistisk Folkepartis Ungdom 1996–1998. I 2005 var hun kandidat til formannsvervet i Socialistisk Folkeparti, men tapte mot Villy Søvndal.

Hun er kandidat i statsvitenskap fra Københavns Universitet fra 2010. Olsen Dyhr var miljøpolitisk medarbeider 2000–2003 og internasjonal koordinator 2003–2006 i Danmarks Naturfredningsforening samt politisk koordinator i hjelpeorganisa­sjonen CARE Danmark 2006–2007. Pia Olsen Dyhr er gift med Villy Dyhr, forbundssekretær i HK/Danmark og tidligere SF-politiker.

 Referanser 

 Eksterne lenker 




Kategori:Danske transportministre
Kategori:Danske handelsministre
Kategori:Socialistisk Folkeparti-ministre
Kategori:Folketingsmedlemmer fra Socialistisk Folkeparti
Kategori:Danske partiledere
Kategori:Danske statsvitere
Kategori:Alumni fra Københavns Universitet
Kategori:Personer fra Vallensbæk kommune